de voirs wynne de huysingen den voirs hove toebehoiren wael en
loflic houden van wande en van daken Ende wairt sake datmen
inden voirs hove yet tymerde aen de huysinge of aen de moelen
van nuwen wercke of dat den voirs goidshuyse inden selven hove
een nyeuwe came geliefde te doen maken zo is voirwerde dat de
voirs wyn den wercklieden den montcost geven sal Voirt is voirwde
zo wanneer de voirs m he dabdt of zijn gesyn inden voirs hove come
selen dat dan de voirs wyn hoir en hoiren pden den cost geve sal
sonder d voir yet teysschen te neme of af te slaen Oic zal de wynne
geven den gesynne des voirs abdts eens twintich halster rocx Ende
jairlicx den selve gezynne inden uutdoene d voirs beesten eene
hollantschen gulden It es vorwerde dat de voirs wyn tzijne uutgange
en lesten jare vand voirs tmijne alle de beesten vand voirs uutvoedn
sal en also vele voeds inden selven hove laten dat zij ter weyden
wael zullen gaen Voirt sal de selve wyn ten afscheyden d voirs huerige
vijf boend lants laten gemest en besaeyt met wyntcoorne wael en
loflic daer hij negheen recht inne hebben en sal ende de ande lande
sal hij laten in hoiren ard gelijc zij gewoenlic zijn te liggen na gewoente
en costume svoirs hoofs Ende de wyn sal de gestichten rivien grechte
en thuynen svoirs hoofs wael en loflic ten eynde van zijne voirs
tmijne laten geveeght en gemaect niet wedstaende dat hij die in
zijnen aencomen qualic liggende moght vynden ende of de voirs
wyn des niet en dade zo saelt m he dabdt voirs of yeman van
zijne wegen op cost des voirs wynne doen doen met sulker condicien
dat de voirs wyn bynne den yersten jae van zijne voirs tmijne besaeyen
soude een half boender landts met tekelen daert den voirs m he
genuege soude en dat de selve wyn dat land wael beluken en begrave
en bevreden sal op zijnen cost also dat d gheene schade inne en geschiede
Ende alse de spruyten d af grootgenoech zijn zo sal hijse uutsetten
opte goede svoirs hoefs daermen hem dat bewisen sal tot des
voirs goidshuys pfijte Voirt es vorwerde waert dat de voirs
wynne of zijn wijf bynne den voirs tmijne van live t doot quame
dat dan de voirs hueringe en pechtinge uutgaen sal ten naesten
halfmerte d na volgende inder manien of den selven tmijn en
tweelf jae verstreken waen It zo wanneer de voirs m he dabdt
doet vagen de nyeuwe graven vand nyeuwer hofstad dan sal
de wynne den wercklieden den montcost geven Oic sal de wyn
den voirs clooste ophouden en vueden te twee jaren een welpen
alsmen hem dat zeynden sal Voirtmeer is voirwerde wairt
dat de voirs wyn bynnen den voirs tmijne schade name ende
lede van hagelsteenen of gemeyne oirloge van dier schaden sal
tvoirs clooster hem rastoer doen na capittel recht gelijc ande
platen boven en beneden hoiren wynne doen selen behoudelic